  Майя Бывальцева 2018-тӥ арын «Лудорвай» музей-заповедникын бесерманъёслэн юртъерзы кылдоз. Иворъёсъя «Удмуртия» агентстволы со сярысь вераз музейлэн кивалтӥсез Татьяна Шкляева. «Кӧня ке ар ни ми этнографи экспедициосы потаськомы. Бесерманъёслэсь юртъерзэс вайыны кемаласен малпаськомы ни, но коньдон таяз арын гинэ висъямын», — вераз Татьяна Шкляева. Одӥг этажъем кеносэн юртэз но улыно-вылыно кеносэз Балезино ёросысь Юнда черкогуртысь ваёзы. Шедьтэм коркалы 120 арлэсь трос. Сое выльдыны но куд-ог коръёссэ воштыны кулэ. Бесерманъёслэн юртъерысьтызы пуктӥськем Фото: музей-заповедник "Лудорвай" © «Усадьба умой луоз шуыса оскиськомы. Отын корка, кык кенос, капка, гид луоз. <…> Гид но мунчо али ӧвӧл на. Соосты элькунысь ёросъёсы экспедициосы потаса утчаськомы на», — ватсаз музейлэн кивалтӥсез. Выль юртъер уйпал удмуртъёслэн но бесерманъёслэн усадьбаязы интыяськоз. Тодэ вайытом, «Лудорвай» музей-заповедникын киужъёсъя но столярной мастерскойёс кылдозы. Тегъёс: Лулчеберет Туризм Удмуртия Лудорвай бесерманъёс Удмуртиысьтуризм  